Diari Oficial de la Generalitat Valenciana


Sumari del DOGV 8568, del 12-06-2019 (2019/5988)

RESOLUCIÓ de 7 de juny de 2019, de la Direcció General d'Esport, per la qual es prorroguen cinc beques per a la realització de pràctiques professionals concedides mitjançant la Resolució de 31 de maig de 2018, del director general d'Esport.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5988


Data del document
:   07-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 de juny de 2019, de la Direcció General d'Esport, per la qual es prorroguen cinc beques per a la realització de pràctiques professionals concedides mitjançant la Resolució de 31 de maig de 2018, del director general d'Esport. [2019/5988]  
L'Ordre 70/2016, de 15 de novembre, de la Conselleria d'Educació, Investigació, Cultura i Esport, va aprovar les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016).  
Mitjançant la Resolució de 22 de desembre de 2017, de la Direcció General d'Esport, es van convocar sis beques per a la realització de pràctiques professionals en la Direcció General d'Esport (DOGV 8210, 11.01.2018).  
Per mitjà de la Resolució de 31 de maig de 2018, del director general d'Esport, es van concedir les beques convocades en la Direcció General d'Esport per un període de dotze mesos, amb possibilitat de pròrroga, i es va constituir una borsa de reserva (DOGV 8312, 07.06.2018).  
  
Les persones beneficiàries de les beques, d'acord amb l'àmbit territorial i funcional de la convocatòria, van ser les següents:  
En les beques de grau en Ciències de l'Activitat Física i l'Esport:  
- Pablo Villagrasa Sanz, en la Direcció General d'Esport, en el Servei d'Esport d'Elit i Formació Esportiva.  
- Raúl Santamaría Fernández, en la Direcció General d'Esport, en el Servei de Promoció de l'Esport i Activitat Física.  
- Higinio Gónzalez García, en la Direcció Territorial de Cultura i Esport d'Alacant.  
- Pau Ros Castelló, en la Direcció Territorial de Cultura i Esport de Castelló.  
- Jaime Ricardo Lledó Pardo, en la Direcció Territorial de Cultura i Esport de València.  
  
En la beca de grau en Enginyeria Informàtica:  
- Jorge Peris Cortés, en la Direcció General d'Esport.  
  
Mitjançant la Resolució de 10 de desembre de 2018, el director general d'Esport acceptà la renúncia de Pablo Villagrasa Sanz a la beca concedida, i mitjançant la Resolució de 27 de desembre de 2018, de la Direcció General d'Esport, s'adjudicà aquesta beca vacant a Rubén Domínguez Carcelén.  
  
Mitjançant la Resolució de 5 d'abril de 2019, de la Direcció General d'Esport, es va acceptar la renúncia de Jaime Ricardo Lledó Pardo a la seua beca i es va adjudicar aquesta a Raúl Villaplana Barrachina (DOGV 8533, 23.04.2019).  
Per mitjà de la Resolució del 30 d'abril de 2019, del director general d'Esport, es va acceptar la renúncia presentada per Jorge Peris Cortés a la beca de grau en Enginyeria Informàtica en la Direcció General d'Esport, amb efectes del 23 d'abril de 2019. Aquesta beca ha quedat vacant per no haver-hi cap persona de reserva en la borsa amb disponibilitat.  
  
Tant la Resolució de 22 de desembre de 2017, en el punt tercer, com la Resolució de concessió de 31 de maig de 2018, en l'apartat quart, de conformitat amb l'Ordre 70/2016, estableixen la possibilitat de pròrroga de la beca sense una nova convocatòria per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant ho aconselle.  
Les persones beneficiàries de les beques esmentades abans estan realitzant les pràctiques professionals i desenvolupant els seus programes de treball de forma satisfactòria, segons els certificats mensuals emesos pels tutors i tutores respectius, i es considera convenient que continuen amb el desenvolupament de la seua activitat i, per tant, que la beca siga prorrogada.  
La Llei de pressupostos de la Generalitat per al 2019 conté la línia de subvenció S8139000, programa 457.10, capítol IV, per a finançar les beques per a la realització de les pràctiques professionals en la Direcció General d'Esport.  
Per tot això, i en virtut de l'article 5 del Decret 132/2009, de la base tercera i de la disposició addicional primera de l'Ordre 70/2016, resolc:  
  
  
Primer  
Prorrogar el període de duració de les beques de pràctiques professionals de grau en Ciències de l'Activitat Física i l'Esport a:  
- Rubén Domínguez Carcelén, en l'àmbit funcional del departament d'elit.  
- Raúl Santamaría Fernández, en l'àmbit funcional del departament de promoció.  
- Higinio Gónzalez García, en la Direcció Territorial de Cultura i Esport d'Alacant.  
- Pau Ros Castelló, en la Direcció Territorial de Cultura i Esport de Castelló.  
- Raúl Villaplana Barrachina, en la Direcció Territorial de Cultura i Esport de València.  
  
Mantindre les borses de reserva corresponents, constituïdes per la Resolució de 31 de maig de 2018.  
  
Segon  
El període de pròrroga serà d'un any, comprés entre l'11 de juny de 2019 i el 10 de juny de 2020, ambdós inclosos, sempre que hi haja consignació pressupostària adequada i suficient en els pressupostos de la Generalitat per a l'exercici 2020.  
  
Tercer  
La dotació econòmica per a finançar aquesta pròrroga puja a la quantia global màxima de 67.016,30 euros, a càrrec de l'aplicació pressupostària 84.65.02.184.98 del capítol IV, línia S8139000, amb la distribució següent:  
Anualitat 2019, 37.177,49 euros.  
Anualitat 2020, 29.838,81 euros.  
  
Quart  
D'acord amb la Resolució de 12 de febrer de 2019, de la Conselleria d'Hisenda i Model Econòmic (DOGV 8487, 15.02.2019) l'import de la beca és de 1.064,49 euros bruts mensuals: estarà subjecta a la retenció corresponent a compte de l'impost sobre la renda de les persones físiques; a la corresponent cotització a la Seguretat Social en els termes establits en el Reial decret 1493/2011, de 24 d'octubre; i a qualsevol altra retenció que, si escau, puga correspondre.  
  
Aquesta quantitat de 1.064,49 euros haurà de ser incrementada, si escau, amb l'increment salarial addicional de conformitat amb el que s'estableix en la disposició addicional tercera del Decret llei 1/2019, de 18 de gener, del Consell, i tal com es disposa en l'esmentada Resolució de 12 de febrer de 2019.  
  
Cinqué  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
  
Contra aquesta resolució, que posa fi a la via administrativa, s'hi pot interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes comptador des de l'endemà de la publicació d'aquesta resolució; no obstant això, s'hi pot interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això sense perjudici que s'utilitze qualsevol altra via que es considere oportuna.  
  
València, 7 de juny de 2019.- El director general d'Esport: Josep Miquel Moya Torres.